Australien (Kontinent)

Australien ass e Kontinent a begräift eng Haaptlandmass, dat australescht Festland an d'Inselen Tasmanien an Neiguinea déi virun der Küst leien. 

Dës Landmasse gi vu verschiddene Mierer vunenee getrennt: d'Arafura-Mier an d'Torres-Strooss trennen Australie vun Neiguinea iwwerdeems d'Bass-Strooss Kontinentalaustralie vun Tasmanien trennt.

Wärend der Äiszäit, besonnesch an der Pleistozen-Zäit virun 18.000 Joer, wéi de Mieresspigel nach méi niddreg war, waren all dës Gebidder ee Ganzt. An de leschten zéngdausend Joren ass de Mieresspigel geklommen an déi niddregst Territoire sinn iwwerschwemmt ginn, wat dozou gefouert huet, datt de Kontinent an eng hallefdréchen Zentralplack an zwou hiwweleg Insele getrennt gouf: Neiguinea an Tasmanien. Geologesch gesi geet den australesche Kontinent bis op de Bord vum Kontinentalsockel, an all d'Gebidder zesumme bilden ee Kontinent, och wann s'aktuell getrennt sinn.

Dacks gi bei den australesche Kontinent – aus kulturellen a politesche Grënn – nach d'Inselstaaten am Pazifeschen Ozean, haaptsächlech Neiséiland, dobäigezielt. Neiséiland läit awer net um selwechte Kontinentalsockel wéi Australien; et ass en Deel vum iwwerschwemmte Kontinent Zealandia, deen zu der grousser geographescher Regioun Ozeanie gehéiert. 

 Geographie 
Nieft dem Staat Australien, Tasmanien an Neiguinea gehéieren zum australesch Kontinent och nach verschidden Inselgruppen a méi kleng Insele wéi z. B.

 Salawati,
 Misool,
 Aru-Inselen,
 Schouten-Inselen,
 Yapen,
 Lusancay-Inseln,
 Woodlark,
 Trobriand-Inselen,
 Louisiade-Archipel,
 D'Entrecasteaux-Inselen.

Den nërdlechste Punkt vum Kontinent läit direkt um Equator, op der Insel Kabare; am Süden zitt sech de Kontinent bis zum südëstleche Kap vun Tasmanien op 43° Süd. D'Ost-West-Auseenung geet vum Cape Byron um Längtegrad +153° bis op de Cape Inscription op +113°.

Australien huet eng Fläch vu ronn 8.560.000 Quadratkilometerdovun: Australien 7.682.300 km², Papua-Neiguinea 462.860 km², Tasmanien 68.102 km² = 8.213.561 km², zu deenen een nach déi ronn 2.500.000 km² vun den iwwerschwemmte Gebidder dobäiziele muss. Fir den australesche Kontinent gëtt eng Populatioun vun  geschat.

 Kuckt och 
 Staat Australien
 Australien an Ozeanien
 Kontinentalaustralien
 Ozeanien

 Um Spaweck 

Kategorie:Kontinenter